**KRAJEVNA SKUPNOST GRADIŠČE NAD PRVAČINO**

Datum: 11.1.2023

# Z A P I S N I K

**2. redne seje sveta KS Gradišče, ki je potekala 11.1.2023 ob 19:30 v prostorih KS v kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Agnes Jurkič, Danijela Jurkič, Žan Marušič

**Upravičeno odsotni člani Sveta krajevne skupnosti Gradišče:** /

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Sprejem zapisnika 1. redne seje sveta z dne 5.12.2022.
2. Pregled inventurnega lista.
3. Prerazporeditev sredstev iz leta 2022.
4. Uporaba dvorane/kulturnega doma na Hribu.
5. Povečana sredstva za prireditve.
6. Potek pridobivanja soglasij za ureditev kanalizacije.
7. Potek ureditve lastništva stavbe 41.
8. Izplačilo sejnin.

**AD 1**

**Tanja Gregorič (predsednica)** je članom KS povzela zapisnik 1. redne seje (konstitutivne ) z dne 11.1.2023.

Na obstoječ zapisnik ni bilo pripomb, zato je bil sprejet sklep:

**Potrdi se zapisnik 1. redne seje sveta KS Gradišče z dne 5.12.2022.**

**AD2**

V nadaljevanju imenovani člani inventurne komisije, Denis Gregorič, Dalibor Antić in Žan Marušič, svetu KS ns kratko predstavijo popis osnovnih sredstev za leto 2022.

Popis osnovnih sredstev je podoben tistemu iz preteklega leta. Dotrajano je le stojalo za mikrofon, za katero člani inventurne komisije predlagajo odpis.

Vsi člani sveta KS se s predlaganim strinjajo. Sprejme se sledeči sklep:

Odpiše se stojalo za mikrofon.

**AD3**

Besedo nato ponovno prevzame predsednica, ki ostalim članom predstavi koliko sredstev je ostalo iz preteklega leta, to je leta 2022. Nadaljuje in pove, da je razpoložljiv znesek za prenos 3.472,00 EUR, kar bi se namenilo za razne investicije ali prireditve.

Ob tem poudari, da za prenos sredstev iz postavke pokopališče je obvezna namenska raba, torej se ponovno prenese na postavko pokopališče. Ta znaša 3.317,00 EUR, kar je namenjeno za ureditev ograje.

Sledi diskusija o tem, kam je najbolj smiselno sredstva prerazporediti. Predlaga se da se določen procent sredstev uporabi za dokončno ureditev kuhinje ali pa WC toalete v kulturnem domu na Hribu. Člani odprejo diskusijo o tem ali naj se najprej uredi WC toaleto ali dokončno sanira kuhinjo, ter koliko sredstev, bi bilo potrebno za saniranje in enega in drugega prostora.

Prerazporejena sredstva se bodo porabila v skladu z že začrtanimi plani in plani, ki še niso bili zaključeni v preteklem letu.

**AD4**

Nato predsednica diskusijo usmeri v dejstvo koliko sredstev se je pridobilo od oddajanja dvorane oziroma kulturnega doma na Hribu v preteklem letu 2022. Znesek je znašal 450,00 EUR.

Diskusija vodi v reševanje problematike o urejanju dokumentacije o uporabi kulturnega doma in ceni za oddajanje v uporabo. Člani spregovorijo o tem kako bo potrebno dvigniti ceno za uporabo kulturnega doma je potrebno urediti pogodbo za najem uporabnikom.

Člani Denis Gregorič, Aljoša Furlan in Dalibor Antić prav tako izpostavijo, da bo potrebno pregledati hišni red, ki je napisan za uporabo dvorane, takoj ko bo kuhinja dokončno sanirana.

Člani se nato pogovarjajo o tem, da ko bo hišni red posodobljen tudi izpostaviti, da je uporaba kulturnega doma na Hribu na lastno odgovornost, ter uporabnik kulturnega doma ter njegovi gostje, odgovarjajo za škodo, če le do te pride.

**AD5**

Predsednica v nadaljevanju člane obvesti, da so se sredstva za prireditve vrnila na znesek 3.100,00 EUR, ki je v času pandemije COVID-19 znašal 1.500,00 EUR.

Sredstva se je v predhodnih letih delilo med štiri prireditve in sicer Srečanjem Gradišč, prireditvi NOB, Gregorčičevimi dnevi ter božičkovanjem. Člani pričnejo z diskusijo, da bi se v letu 2023 poskusilo izvesti praznovanje za Binkoštni praznik. Člani izpostavljajo problematiko na različnih področjih za priredbo takšnega praznovanja, kot so človeški viri, denarna sredstva, materialna sredstva, prostor prireditve in organizacija prireditve.

Člani se odločijo, da se bodo pozanimali o različnih elementih, ki bi bili potrebni za izvedbo takšne prireditve. Članica Agnes Jurkič se javi, da se bo pri različnih gostinskih ponudnikih pozanimala o pomoči pri priredbi praznovanja.

**AD6**

Predsednica v naslednji točki pove, da bo v ponedeljek, 16.1.20203, potekala predstavitev o projektu sanacija kanalizacije s strani projektne skupine in v prisotnosti Župana Nove Gorice. Vaščani bodo dobili vabila po pošti, poslala pa jih bo MONG. Predstavitev projekta o sanaciji kanalizacije bodo spregovorili člani projektne skupine, pridružil se nam bo tudi novi župan MONG.

**AD7**

Pod zadnjo točko sledi še informiranje ostalih članov KS glede poteka ureditve lastništva stavbe 41. Predsednica pove, da je sporazum o lastništvu napisan. Na podlagi tega sporazuma bo sledilo urejanje elaborata etažne lastnine. Predsednica prav tako članom sporoči, da je meja s sosedo Angelo Furlan urejena.

**AD8**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Seja je bila zaključena ob 20:40.

**Sejo je vodila Tanja Gregorič.**

Zapisala:

Agnes Jurkič

 Predsednica sveta KS Gradišče

 Tanja Gregorič